Mi-am schimbat tricoul pentru că filmez două videoclipuri
în aceeași zi
Haide să vorbim despre problemele mele cu MUN-urile
Astăzi beau un ceai
care are boboci de trandafir
în pungă, adică ceaiul are boboci de trandafir
și nu cred că se vor vedea foarte bine, dar sunt absolut adorabili
Nu fac MUN-uri de foarte mult timp,
dar am reușit să observ câteva lucruri care
mi se pare că ar putea fi îmbunătățite
și aici o să vorbesc despre
câteva dintre ele. Un lucru care
pe mine m-a surprins oarecum a fost prețul.
O singură conferință este
în jur de 100-200 de lei, ceea ce
nu e foarte mult, considerând că
de obicei ai prânzul inclus,
sunt câteva zile pe care le petreci la un hotel,
sau, mă rog, într-un loc cu săli de conferință.
Și primești diferite
lucruri, de la insigne,
până la stickere, până la pungi.
Cu siguranță își merită prețul, dar
întotdeauna mă gândeam la faptul că
un copil cu mai puține posibilități decât mine
nu ar putea să vină la conferințe
și mai ales nu ar putea veni la mai multe conferințe
pentru că de multe ori
conferințele astea vin unele
după celelalte și ar fi un efort financiar foarte mare.
Dacă dai 200 de lei weekend-ul ăsta și mai dai 200 lei
weekend-ul viitor și încă 200 și încă 200... se adună.
Un lucru pe care l-am văzut în ultima vreme și
care mi se pare
foarte bun a fost introducerea unor burse.
Dacă le dovedești oamenilor din secretariat că
meriți să primești bursa respectivă poți să vii la MUN
gratis. Cred că
mai multe MUN-uri ar trebui să implementeze
lucrul ăsta dacă nu îl au deja.
Cred că ar fi o oportunitate bună pentru competiție
dar i-ar ajuta și pe cei care altfel nu ar putea veni să vină
Pe lângă costul în sine al conferinței mai sunt și alte costuri
printre care mă gândesc acum la costum
de exemplu cămașa, sacoul.
Dar cred că se poate veni
și cu uniforma de la școală, adică eu asta am făcut
de câteva ori
și nu a fost o problemă. Atâta timp
cât ești îmbrăcat oarecum elegant și nu vii cu
tricouri cu trupe sau orice altceva
de tipul ăsta, probabil că ești ok.
Nu prea am văzut mulți delegați
cărora să le fie spus „hei, nu ești îmbrăcat
potrivit pentru conferință”
Asta ar fi primul aspect, și cred că
pasul ăsta cu bursele e foarte bun.
Al doilea lucru e faptul că
MUN-urile tind să fie foarte privilegiate
și asta poate să fie și din perspectiva costului
dar e și din perspectiva oamenilor care ajung să audă
de ele
Pentru că da, de exemplu sunt circulate
pe Instagram, dar oarecum ajung aceiași oameni
să audă de ele și
asta nu e ceva ce pot influența
neapărat cei de la MUN, dar aș vrea
ca mai mulți oameni din mai multe locuri diferite să participe
Un alt aspect al privilegiului e faptul că
tu stai 2-3 zile, primești mâncare,
ești într-un mediu cu aer condiționat de multe
ori, nu-ți lipsește absolut nimic
și vorbești foarte
pasionat despre cum
uigurii mor în lagăre de concentrare
E o diferență foarte mare între
cine reușește să vorbească și cine suferă
de fapt din cauza problemelor respective
Și e cumva și perspectiva asta de
tu simulezi ceva ce li se întâmplă zi de zi
altora, care
pentru mine e
oarecum dificil de
jonglat. Pe de altă parte,
asta se întâmplă și la ONU adevărată
Și atunci ce cred că am putea face
ar fi
colaborări cu grupuri de activism
din România, cred că ar fi foarte interesant.
De exemplu, dacă
subiectul tău este violența domestică
pe perioada pandemiei COVID-19
și cum a crescut până la urmă
ai putea să inviți o organizație
care luptă împotriva violenței
domestice și astfel poate
mai mulți oameni care își încep
drumul în activism s-ar putea
duce spre aceste organizații, pentru că
pe mine MUN-urile m-au ajutat să conștientizez
existența foarte multor probleme, și cred
că dacă ar fi venit
niște organizații și ne-ar fi spus
„uite, noi ne ocupăm cu această problemă și puteți veni
să fiți voluntari la noi sau puteți dona la noi
ca să ajutați
parcursul acesta” cred că aș fi făcut-o
Acum m-am înscris la
organizații de voluntariat, dar
aș vrea să îi încurajez pe mai mulți oameni să facă același lucru
și să se ducă de la zona asta de
conștientizare la zona de acțiune
și tot în zona asta aș vrea
să fie și mai multe topicuri
despre probleme oarecum
românești sau care afectează România mai mult.
Nu cred că ar trebui să fie un lucru obligatoriu,
pentru că e foarte important să știm și despre lucruri care se întâmplă
în afara granițelor noastre
dar doar mi-ar plăcea să văd unele comitete care să fie mai
apropiate de România, și care să fie mai
sensibile sau mai discutate
și în România, nu numai la nivel internațional.
Un alt lucru pe care o prietenă de-a mea
preocupată de ecologie l-a observat
cu mult înaintea mea a fost
faptul că MUN-urile tind să irosească
foarte multe resurse
În primul rând mă gândesc la mâncare, pentru că
după cum am spus de obicei este prânzul inclus
și foarte multă mâncare nu se mănâncă
Și ajung pizze întregi
să fie aruncate.
La fel și cartonul și plasticul
folosite la conferințe de obicei nu sunt sortate
și nu sunt aruncate
corespunzător.
Vreau să văd o mai mare implicare din partea secretariatului
în problema asta, a ecologiei,
tocmai pentru că generația noastră e mult mai conștientă de efectul
pe care îl avem prin acțiunile noastre asupra mediului
Și atunci poate
coșuri de reciclare ar fi bune, sau să donăm mâncarea
pe care nu o mâncăm ar fi
un pas foarte bun
către a ne reduce risipa
Încă un lucru de care nu mi-am dat seama
când am fost la primul MUN, dar pe care vi-l dau vouă
ca să nu repetați greșelile pe care le-am făcut eu
este faptul că MUN-urile pot să îți influențeze
viața școlară
De multe ori MUN-urile încep joia sau vinerea
și încep de la ore gen 10-11 și atunci nu prea poți să mergi la școală.
Și poate părea puțin, dar
dacă mergi la multe MUN-uri s-ar putea să ratezi
multe vineri. De exemplu
să ai grijă dacă ai o oră care e numai vinerea
pentru mine asta a fost istoria
să ai grijă să nu o ratezi de prea multe ori
și să încerci cumva să îți administrezi
timpul pe care îl petreci la MUN-uri cu
timpul pe care îl petreci la școală.
Școala e mult mai importantă.
Din punctul ăsta de vedere MUN-urile online
mi se par foarte bune și cred că
o să mă ajute să particip la mult mai multe pentru că
nu mai am problema transportului
ci pur și simplu am ajuns acasă și pot să intru imediat
pe MUN-ul online și n-am nici o problemă.
Bineînțeles, mai poți să ratezi comitete,
poți să nu vii în anumite zile la un MUN
nu e un lucru fix, dar în general vrei să stai de la
început până la sfârșit ca să ai o experiență completă.
Încă un lucru pe care l-am văzut la alte MUN-uri
din afară, care într-adevăr sunt mai mari,
și mai puțin la noi a fost ideea de „delegații”
Adică să vii de la școală cu 3-4 prieteni
și să reprezentați Japonia în toate comitetele pe care le are
conferința respectivă.
Și aș vrea să văd ideea asta
mai mult și la noi, nu neapărat
să fie obligatorie, adică mi se pare că e important și ca
delegații să poată aplica individual,
dar cum a crescut destul de mult
comunitatea MUN-urilor în România, aș vrea să văd
că am putea aplica de exemplu
ca școală să reprezentăm
o anumită țară. Cred că ar fi interesant, mie mi-ar plăcea.
Asta a fost tot! Dacă ți-a plăcut dă un like, abonează-te și
apasă pe clopoțel pentru a nu rata nici o postare.
Lasă un comentariu! Ție cum ți s-a părut: am dreptate
sau nu?
Pe mine mă găsești și pe Instagram la @tochelarista
iar noi ne vedem și data viitoare. Pa, pa!
